Aserbajdsjan i Eurovision Song Contest

Aserbajdsjan debuterte i Eurovision Song Contest i 2008. Landet har delteke kvart år sidan. Bidraga vert valde i den nasjonale finalen, Land of Fire. I 2011 vann Ell & Nikki Eurovision Song Contest med songen «Running Scared».

Historie
Aserbajdsjan debuterte i den fyrste semifinalen i Eurovision Song Contest 2008 og kvalifiserte seg til finalen.

I 2007 ville ein annan kringkastar, Azərbaycan Televiziya (AzTV), delteke i tevlinga, men reglane til Den europeiske kringkastingsunionen (EBU) tillet ikkje dette ettersom AzTV ikkje var aktivt medlem. AzTV vart nekta aktivt medlemskap 18. juni 2007 då ein meinte at det vart kopla opp til den aserbajdsjanske regjeringa. 5. juli same år fekk İctimai Televiziya və Radio Yayımları Şirkəti (İTV) fullt medlemskap i EBU, og 15. oktober fekk dei løyve til å ta del i EBU. 

Etter berre fire år i tevlinga vann Ell & Nikki med songen «Running Scared» i 2011. Dette gjorde at den gjennomsnittlege poengsummen til Aserbajdsjan låg på 176,25,  den høgaste av alle deltakarlanda.

Sidan semifinalane vart innført i 2004 har Aserbajdsjan vore plassert innanfor topp ti kvart år. Fram til 2012 var Hellas det einaste andre landet som har gjort dette.

Popularitet
Sidan debuten i 2008 har tevlinga vorte overmåte populær i landet. Etter åttandeplass i 2008 og plassering mellom dei fem beste sidan 2009 har tevlinga vorte eit spørsmål om «nasjonal ære» og vorte sett som særs viktig. Kor viktig tevlinga var for landet synte seg i 2013 då den aserbajdsjanske presidenten İlham Əliyev starta ei gransking av kvifor Aserbajdsjan ikkje gav poeng til Russland i finalen i 2013. Aserbajdsjan reknar med at dei får ei god plassering og tilset ofte etablerte låtskrivarar og produsentar for å gjere sitt inntog i tevlinga. Sidan 2009 har Eurovision Song Contest vore det mest sette fjernsynsprogrammet på aserbajdsjansk fjernsyn, sjølv om tevlinga vert kringkasta etter midnatt lokal tid. I 2011 laga Aserbajdsjan eit eige frimerke til ære for Ell & Nikki av di dei vann tevlinga for Aserbajdsjan. Duoen vart nasjonale stjerner etter sigeren, og landet brukte 1 milliard på å vere vertsland for Eurovision Song Contest 2012. Det vart òg bygd ein ny arena i hovudstaden Baku. Dette er den største pengesummen eit land har brukt for å arrangere tevlinga, nok eit bevis på den store populariteten til tevlinga i Aserbajdsjan.

Bidrag
 År  Artist  Song  Språk  Finalen  Semifinalen Poeng  Plass  Poeng  Plass   2008  Elnur og Samir  «Day After Day»  Engelsk  132  8  96  6  2009  Aysel og Arash  «Always»   Engelsk  207  3  180  2  2010  Safura  «Drip Drop»  Engelsk  145  5  113  2  2011  Ell & Nikki  «Running Scared»  Engelsk  221  01  122  2  2012  Səbinə Babayeva  «When the Music Dies»  Engelsk  150  4  colspan="2"    2013  Fərid Məmmədov  «Hold Me»  Engelsk  234  2  139  1  2014  Dilarə Kazımova  «Start a Fire»  Engelsk  33  22  57  9  2015  Elnur Hüseynov  «Hour of the Wolf»  Engelsk  49  12  53  10  2016  Samra  «Miracle»  Engelsk  117  17  185  6  2017  Dihaj  «Skeletons»  Engelsk  120  14  150  8  2018  Aisel  «X My Heart»  Engelsk  colspan="2"    94  11  2019  Chingiz  «Truth»  Engelsk  302  8   224  5  Samira Efendi  «Cleopatra»  Engelsk  colspan="4"   2021  Samira Efendi  «Mata Hari»  Engelsk  65  20   138  8 2022  Nadir Rüstəmli  «Fade to Black»  Engelsk 106 16 96 10   2023  TuralTuranX  «Tell Me More»  Engelsk  colspan="2"    4  14

 Galleri 

Røystehistorikk (2008-2021)

+ Aserbajdsjan har gjeve flest poeng til #  Land  Poeng 1    122 2    121 3    61 4    58 5    53

+ Aserbajdsjan har fått flest poeng frå #  Land  Poeng 1    124 2    116 3    102 4    94 5    73

Vertskap
 År  Stad  Arena  Programleiarar 2012   Baku  Bakı Kristal Zalı  Leyla Əliyeva, Eldar Qasımov og Nərgiz Birk-Petersen

Sjå òg
 Aserbajdsjan i Junior Eurovision Song Contest
 Forholdet mellom Armenia og Aserbajdsjan i Eurovision Song Contest

Fotnotar

Kjelder

Den offisielle nettsida til Eurovision Song Contest
Aserbajdsjan i Eurovision Song Contest
Denne artikkelen bygger på «Azerbaijan in the Eurovision Song Contest» frå ,  den 17. august 2011.  



Kategori:Land i Eurovision Song Contest
Kategori:Aserbajdsjansk musikk